ועדת החוקה, חוק ומשפט, כנסת 20, פרוטוקול מספר 448, 2017-07-25 10:00

ניסן סלומינסקי: בוקר טוב לחברתי חברת הכנסת ענת ברקו, בוקר טוב לאנשי הממלכה.

ניסן סלומינסקי: לתוך הממלכה נכניס גם את ההוצאה לפועל, נכון?

<אסף פרידמן: רשות האכיפה והגבייה.

ניסן סלומינסקי: לא שומעים, אין תגובה.

<קריאה: - - -

ניסן סלומינסקי: אמרנו לכם בוקר טוב, אבל לא זכינו לתשומת לב.

ניסן סלומינסקי: בוקר טוב למצטרפים.

ניסן סלומינסקי: אני מניח שזה איגוד הבנקים, לא?

<מירה סלומון: ומרכז השלטון המקומי ועיריית תל-אביב שמייצגת אותנו בדיונים נאמנה.

ניסן סלומינסקי: יש כאן מד"א.

ניסן סלומינסקי: בוקר טוב לכולם.

ניסן סלומינסקי: אני מתכבד לפתוח את ישיבת ועדת החוקה, חוק ומשפט.

ניסן סלומינסקי: על סדר היום תקנות המסים (גבייה).

ניסן סלומינסקי: בזמנו התעוררה בעיה מהי העמלה שהבנקים והגופים האחרים שמקבלים מהרשויות צווי עיקול למיניהם יקבלו.

ניסן סלומינסקי: הבעיה התעוררה כי מתוך עשרה צווי עיקול או לפעמים עשרים, רק באחד משתמשים בפועל.

ניסן סלומינסקי: לגבי האחרים לא משתמשים.

ניסן סלומינסקי: ודאי שכמות העמלה שהבנק עושה מחשבון שממנו לא גובים היא לא אותה כמות מאמץ שעושים כאשר בפועל גובים.

ניסן סלומינסקי: בזמנו היה דיון ארוך, וביניכם היו דיונים.

ניסן סלומינסקי: בזמנו התגבשה נוסחה של 2 שקלים על כל "בקשת סרק", בקשה שלא מתממשת בעיקול, ו-19 שקלים כשכן מתממש העיקול.

ניסן סלומינסקי: בכל אופן לבקשת מנהל רשות האכיפה והגבייה שהרגיש לא נוח כי הוא לא הספיק לסכם למרות שאנחנו קיבלנו החלטה, אני הטלתי רביזיה על ההחלטה שקיבלנו כדי לאפשר לכם לנהל משא ומתן נוסף עם אותם גופים.

ניסן סלומינסקי: אולי אם תחזרו עם תשובה שתספק אותנו נוכל לקבל אותה, ואם לא אני פשוט אוריד את הרביזיה והתקנה של 2 שקלים ו-19 שקלים תיהפך לחלוטה.

ניסן סלומינסקי: קיבלנו מכם מכתב שהתקיימו דיונים, והוצעה נוסחה שבמקום 2 שקלים ו-19 שקלים יהיה 3 שקלים על הכול גם אם הבקשה הייתה בקשת סרק וגם אם הבקשה מומשה.

ניסן סלומינסקי: זה מעין ממוצע.

ניסן סלומינסקי: נכון שכתבתם לנו שהבנקים מסכימים, וחברות הביטוח לא מסכימות לזה, אלא רוצות את ההסדר הקודם, אבל הן, כנראה, מיעוט קטן בתוך המכלול כולו.

ניסן סלומינסקי: זה תורף דבריכם עד כאן.

ניסן סלומינסקי: בכל אופן, עשיתי בירור כי הרבה פעמים אם הבנקים רוצים סידור מיוחד אז צריכים לבדוק אם יש הפרש גדול.

ניסן סלומינסקי: יכול להיות שבסידור החדש הגבייה שיגבו בסך הכול תהיה 100 מיליון ובסידור של 2 שקלים ו-19 שקלים הגבייה בפועל תהיה 40 מיליון.

ניסן סלומינסקי: אז יכול להיות שבגלל זה הבנקים רוצים את השיטה החדשה, ואנחנו צריכים לשאוף לשיטה הישנה כי אנחנו רוצים שיהיו כמה שפחות עלויות.

ניסן סלומינסקי: אז בדקנו אותה יחד עם המנהל, והוא אמר שאין לו הנתונים של הרשויות המקומיות, אבל בנתונים הנוכחיים שיש לו פה זה 48 מיליון ופה זה 47 מיליון, כלומר ההפרש כמעט לא קיים בין שתי השיטות.

ניסן סלומינסקי: אז אם הנושא הכספי לא קיים כהפרש, אב מבחינתנו אנחנו ניטרליים, ואז יש יתרון לשיטה החדשה של 3 שקלים שהיא יותר פשוטה וקלה יותר גם לגופים שעובדים איתם וגם למרכז הגבייה.

ניסן סלומינסקי: זה פשוט 3 שקלים, ולא צריך להתחיל לעשות חשבון.

ניסן סלומינסקי: לכן הפרוצדורה תהיה שאני אפתח את הרביזיה.

ניסן סלומינסקי: אם אני מסיר את הרביזיה שלי אז השיטה הקודמת של 2 שקלים ו-19 שקלים נהפכת לחלוטה.

ניסן סלומינסקי: במקום זה אני אעלה את הרביזיה, ונצביע עליה כדי לפתוח אותה.

ניסן סלומינסקי: מרגע שאני פותח אותה הדיון מתחיל מחדש.

ניסן סלומינסקי: אז אני אעלה את ההצעה החדשה של 3 שקלים.

ניסן סלומינסקי: אחרי שאני אעלה אותה, לפני שאני אצביע, נשמע את הגופים.

ניסן סלומינסקי: אחרי שאני פותח את הרביזיה גם אפשר לקבל מחדש את 2 שקלים ו-19 שקלים.

ניסן סלומינסקי: זה שאני פותח זה אומר שאני פותח את הדיון מחדש, ואז מי שירצה יוכל לומר אם הוא בעד 2 שקלים ו-19 שקלים או בעד שיטות אחרות.

ניסן סלומינסקי: אני שוב אומר מראש שאני אלך בשיטה של 3 שקלים שהיא פשוטה יותר, ואנחנו פתוחים לשמוע את הדעות השונות.

ניסן סלומינסקי: אני מעלה להצבעה את הרביזיה.

ניסן סלומינסקי: מי בעד לפתוח את הרביזיה מחדש?

ניסן סלומינסקי: בעד הרביזיה – רוב

ניסן סלומינסקי: נמנעים – אין

ניסן סלומינסקי: הרביזיה אושרה.

ניסן סלומינסקי: אנחנו פותחים את הרביזיה, ומתחילים את הדיון מחדש.

ניסן סלומינסקי: לא צריך את כל הדיון מחדש, כי עשינו הרבה דיונים, ועכשיו על הפרק יש שתי שיטות – יש שיטה של 2 שקלים אם זה לא ממומש – נקרא לזה רק לצורך העניין "סרק" – ו-19 שקלים אם זה ממומש.

ניסן סלומינסקי: השיטה השנייה שהתקבלה באיגוד הבנקים זה 3 שקלים על כל הבקשות.

ניסן סלומינסקי: לפני שאני אעלה הצעה להחלטה אני אשמע את הגופים.

אלעזר שטרן: אם אפשר להוסיף ברמה הניסוחית: שימו לב שבנוסח שהונח אתמול על שולחן הוועדה היו תיקונים ניסוחיים בעקבות הדיונים שהיו בוועדה בכל מיני אלמנטים.

אלעזר שטרן: אני רוצה להדגיש שניים-שלושה אלמנטים קטנים: א', האחדה של הניסוח לגבי צווי עיקול אלקטרוניים, בין היתר בעקבות הערות שנשמעו פה של נציגי הבנקים; הנושא של עדכון הסכום שהוספנו את מה שנאמר בוועדה שזה לרבות אם העדכון נעשה בדרך של ביטול הצו והטלתו מחדש, ויש תיקון נוסף שהתבקש אתמול בערב מבחינת התחילה שלא רק לרשויות המקומיות התחילה תהיה שלושה חודשים, אלא גם על המרכז לגביית קנסות התחולה תהיה 3 חודשים ולא 6 חודשים.

ניסן סלומינסקי: לשם הגילוי הנאות אני אומר בתחילת הדיון שאנחנו רצינו להביא עוד צו – צו או תקנה?

אלעזר שטרן: נכון.

ניסן סלומינסקי: מאחר שיש הסכם קודם שהיה בין ההוצאה לפועל לבין הבנקים של 7 שקלים - -

אלעזר שטרן: זה תיקון שעשינו בחורף.

ניסן סלומינסקי: המגמה היא שגם פה זה יהיה בסוף 3 שקלים.

ניסן סלומינסקי: ביקשנו להכין צו שנוכל לעשות הכול יחד, אבל לצערנו, השר החותם על הצו נמצא בחו"ל ולא יכול היה לחתום אז לא יכולנו להביא את זה.

ניסן סלומינסקי: אז אני רק אומר כגילוי נאות שאנחנו חפצים לעשות את זה כדי ליישר את כל המערכת.

ניסן סלומינסקי: אולי בשבוע הבא נביא את הצו הזה, ואני אתן לכם לדבר בעניין אם תרצו.

<מירב זוהרי: אני ממשרד המשפטים.

<מירב זוהרי: אני אומר רק שיש אישור עקרוני של שר האוצר ושל שרת המשפטים להביא את התקנות לוועדה.

<מירב זוהרי: טכנית לא הצלחנו להביא אותן חתומות.

ניסן סלומינסקי: תודה.

ניסן סלומינסקי: בבקשה, גיל.

<גיל סלומון: אני סמנכ"ל איגוד חברות הביטוח.

<גיל סלומון: אדוני, אני רוצה לדבר על רמת העיקרון ולנסות לשכנע גם אותך וגם את חברות הכנסת ענת ברקו ומרב מיכאלי שמה שנעשה פה הוא הליך נדיר במחוזותינו.

<גיל סלומון: הייתה החלטת ועדת חוקה מלפני שבועיים על 2 שקלים ו-19 שקלים.

<גיל סלומון: במסגרת החלטת הוועדה נעשתה רביזיה ששלחה את רשות האכיפה, אותנו ואת הבנקים לנסות להגיע למתווה מוסכם.

<גיל סלומון: במידה שיש מתווה מוסכם אנחנו חוזרים לוועדה לצורך הרביזיה ומביאים משהו מוסכם.

ניסן סלומינסקי: לא בדיוק, אבל לא חשוב.

<גיל סלומון: זה היה העיקרון.

<גיל סלומון: ב-13 ביולי היינו ברשות האכיפה לדיון.

<גיל סלומון: עלו שם כל מיני רעיונות, ולא הגענו למסקנות.

<גיל סלומון: לא היו הסכמות בדיון שנערך שם.

<גיל סלומון: 3 ימים אחר כך אנחנו מקבלים מייל מהרשות, מהממשלה, שאומר שהם מוציאים הודעה לוועדה.

<גיל סלומון: המייל יצא ב-9:38.

<גיל סלומון: במייל נאמר שבגלל אי הסכמות אנחנו מבקשים מהוועדה להשאיר את 2 שקלים ו-19 שקלים.

<גיל סלומון: זה מייל שיש לי פה.

<גיל סלומון: זאת ההודעה שקיבלנו.

<גיל סלומון: אני יכול להראות לכם.

<גיל סלומון: בהמשך נאמר שעד 12:00 בצהריים תישלח הודעה לוועדה.

<גיל סלומון: ב-12:00 בצהריים לא הגיעה שום הודעה לוועדה.

<גיל סלומון: בשעה 15:00 וכמה דקות אנחנו מקבלים הודעה שנייה שהוחלט להפוך את זה ל-3 שקלים, ובדיעבד אנחנו יודעים שזה אחרי שיח בין הרשות לבין הבנקים.

<גיל סלומון: אנחנו בכלל לא ידענו שקורה דבר כזה.

<גיל סלומון: אנחנו היינו בחוץ.

<גיל סלומון: לאחר מכן עמדת הממשלה משתנה.

<גיל סלומון: כמובן, אפשר להגיד, החלק שלכם קטן.

<גיל סלומון: אבל הייתה כאן החלטה.

<גיל סלומון: ההחלטה הייתה צריכה להתחשב גם בעמדה שלנו.

<גיל סלומון: העמדה שלנו לא נלקחה פה בחשבון לגמרי.

<גיל סלומון: ההתנהלות פה היא לא הוגנת, לא תקינה, לא עומדת בשום סטנדרט של רשות מנהלית שצריכה לדבר אתנו.

<גיל סלומון: היו כאן שתי הודעות.

<גיל סלומון: זה פשוט לא הוגן.

<גיל סלומון: שלחתם אותנו לדבר, קיבלנו הודעה, וקיבלנו מייל מסודר.

<גיל סלומון: זה המייל שקיבלנו שזאת ההחלטה שאין הסכמות, והוועדה מקבלת הודעה עד 12:00 בצהריים, ופתאום אנחנו מקבלים בשעה 15:00 כשבכלל היה קשר בין הרשות לבין הבנקים.

<גיל סלומון: מסתבר בדיעבד שאנחנו לא חלק ממנו, ועושים מאחורי גבנו, וזה בניגוד להחלטה שלכם.

ניסן סלומינסקי: אוקיי, הבנו.

<גיל סלומון: כבר פתחתם את הרביזיה.

<גיל סלומון: לדעתי, ההליך פה לא תקין.

<גיל סלומון: אני מבקש להשאיר את זה על 2 שקלים ו-19 שקלים, ואם לא משאירים על 2 שקלים ו-19 שקלים אז לתת לנו לממש את ההליך ולהגיע איתם לפתרון מחוץ לוועדה, כמו שהייתה ההחלטה הראשונה של הוועדה; ולא לקבל עכשיו החלטה שהיא בניגוד להחלטה קודמת ורק נועצת את ההתנהלות הכי לא תקינה של רשות שיכולה לעשות מול גוף שצריך להתמודד מולה.

<גיל סלומון: אני לא מדבר פה על מערכות יחסים.

<גיל סלומון: יש כאן מערכות יחסים של אמון שאנחנו יודעים לעבוד איתם.

<גיל סלומון: עבדנו איתם בצורה מסודרת בתקנות הקודמות של ההוצאה לפועל.

<גיל סלומון: אני לא מבין למה זה קרה, אני לא מבין את ההליך הזה.

<גיל סלומון: אני לא מבין למה עשו את העבודה הזאת מאחורי גבנו.

<גיל סלומון: אין לזה שום טעם.

<גיל סלומון: אני מבקש שההחלטה תחזור אחורה להחלטת הוועדה כפי שקיבלתם פה או לחילופין שישלחו אותנו החוצה ויתנו לנו ללכת להתנהל בצורה מסודרת.

ניסן סלומינסקי: תודה.

ניסן סלומינסקי: מי עוד חפץ להגיב לפני שאתן לממלכה להשיב?

<גל פרויקט: אני ממרכז השלטון המקומי.

<גל פרויקט: אנחנו חושבים שההסדר הזה סביר וראוי.

<גל פרויקט: לא כל הצדדים יוצאים במלוא רצונם, אבל בנסיבות העניין זה הסדר שבראש ובראשונה מיטיב עם החייבים ועם העלויות שמושתות עליהם, ונותן מענה הולם לכל מי שנמצא פה מסביב לשולחן בהתנהלות שלו.

<גל פרויקט: יש כאלה שאולי מרגישים שנוצר להם חסרון כיס, אבל זה חלק מההליך הדמוקרטי וצריך לכבד אותו.

ניסן סלומינסקי: אוקיי.

ניסן סלומינסקי: תודה.

ניסן סלומינסקי: אני עובר לממלכה.

ניסן סלומינסקי: אתם רוצים להשיב על דבריו?

ניסן סלומינסקי: אתם לא חייבים אם אתם לא רוצים.

<ענת הר אבן: התקיים הליך שקוף בדיון שהיה ב-13 ביולי - -

<גיל סלומון: מה היה שקוף?

ניסן סלומינסקי: גיל, לא להתערב - -

<גיל סלומון: היה שקוף?

<גיל סלומון: - - -

ניסן סלומינסקי: גיל, לא.

ניסן סלומינסקי: נתתי לך לדבר.

ניסן סלומינסקי: יכול להיות שבאותו זמן הם הרגישו שהם צריכים להתפרץ, אבל הם לא עשו את זה, וזה בסדר.

ניסן סלומינסקי: שמע בסבלנות ובכבוד.

<ענת הר אבן: היה דיון ב-13 ביולי, כפי שגיל ציין.

<ענת הר אבן: היו פה גם איגוד הבנקים וגם חברות הביטוח.

<ענת הר אבן: בסוף ההליך הממשלה הציעה מספר חלופות.

<ענת הר אבן: היו באמת אי הסכמות.

<ענת הר אבן: בהתחלה חשבנו שאם אין הסכמות אז נחזור למה שהכנסת אישרה, ואחר כך חשבנו ובדקנו את היחסים בין העיקולים שיש בין הבנקים לבין חברות הביטוח.

<ענת הר אבן: לפי פקודת המסים (גבייה) חברות הביטוח הן לא ממש שחקן כי הפקודה לא מאפשרת הטלת עיקולים אלקטרוניים בשלב זה אצלם.

ניסן סלומינסקי: מה היחס?

<ענת הר אבן: בהוצאה לפועל אני יודעת להגיד מה היחס; בעולם של פקודת המסים (גבייה) אי אפשר לעשות את האומדנים האלה כי הפקודה לא מאפשרת את הטלת העיקולים.

<ענת הר אבן: בהוצאה לפועל היחס הוא 1:4.

<ענת הר אבן: שקלנו את הדברים, ונוכח הפשטות של השיטה סברנו כך.

<ענת הר אבן: גם לממשלה יש גופים שהשיטה הזאת עדיפה מהשיטה הזאת.

<גיל סלומון: את כתבת לי - -

ניסן סלומינסקי: לא, לא, גיל.

<ענת הר אבן: גם דיברתי אתך בטלפון שלוש פעמים באותו יום.

<גיל סלומון: לא אמרת לי שאת הולכת לעשות את זה.

<ענת הר אבן: ההחלטה הסופית שהתקבלה אחרי שקלול כל הגורמים היא ההחלטה שהודענו לוועדה.

<גיל סלומון: - - -

ניסן סלומינסקי: גברתי רצתה לומר משהו?

<מירה סלומון: אני מירה סלומון ממרכז השלטון המקומי.

<מירה סלומון: אנחנו רק מבקשים להבהיר - -

ניסן סלומינסקי: סלומון וסלומון?

<מירה סלומון: אין שום קשר.

<גיל סלומון: אין קשר.

<גיל סלומון: לא שאני יודע.

<מירה סלומון: אחרת הייתי מבהירה בגילוי נאות.

<מירה סלומון: אני מבקשת להבהיר לפרוטוקול שאנחנו חולקים על העמדה של רשות האכיפה והגבייה בהתייחס לחלוט של פקודת המסים (גבייה) על היכולת להמציא צווים באופן אלקטרוני לחברות הביטוח.

<מירה סלומון: אנחנו אומרים את זה כיוון שאנחנו סבורים שכיום כן ניתן לעשות זאת, ונאמרה כאן פרשנות משפטית אחרת.

<מירה סלומון: אז רצינו להבהיר את הנקודה הזאת לפרוטוקול.

ניסן סלומינסקי: אבל זה לא קשור למה שאנחנו מדברים.

<מירה סלומון: מאחר שזה הועלה לפרוטוקול והביעו פה עמדה רצינו להבהיר לפרוטוקול שאנחנו חלוקים משפטית מאחר שאחר כך יכולים לעשות שימוש בפרוטוקולים כאלה לצרכים לא נכונים.

ניסן סלומינסקי: בסדר, מאה אחוז.

ניסן סלומינסקי: אם תמו הדוברים - -

מרב מיכאלי: רק מילה אחת.

ניסן סלומינסקי: בבקשה.

מרב מיכאלי: רק להגיד לאדוני מחברות הביטוח שצר לי על התיאור שלך משום שהוא לא עשה צדק לתהליך שקרה פה; וזה שדעתך לא התקבלה – ואני יכולה להזדהות עם התסכול – זה לא אומר שצריך להשמיץ את התהליך כי זה ממש לא נכון.

מרב מיכאלי: היה פה דיון רציני ומעמיק.

מרב מיכאלי: נשמעו עמדות בנפש חפצה, וההחלטה שהתקבלה היא החלטה לגיטימית לגמרי.

מרב מיכאלי: אני חושבת שהוועדה מסכימה שזה אפילו לא לא הוגן כלפיכם.

מרב מיכאלי: זה נכון שעמדתכם לא התקבלה, אבל זה לא צריך לגרום לך לדבר באופן כזה על התהליך שהיה גם בוועדה וגם מול המשרדים.

מרב מיכאלי: זה אפרופו הפרוטוקול.

<גיל סלומון: חברת הכנסת מיכאלי, אני רק אגדיר - -

ניסן סלומינסקי: גיל.

<גיל סלומון: הוועדה החליטה מה שהחליטה, ואין לנו שום בעיה עם ההחלטה של הוועדה.

<גיל סלומון: הבעיה היחידה שיש לנו היא שהוועדה שלחה אותנו לדבר עם הרשות, והרשות לא דיברה אתנו.

<גיל סלומון: על זה הוויכוח.

ניסן סלומינסקי: היה דיבור ממה שהבנתי.

<גיל סלומון: לא היה דיבור.

<גיל סלומון: קיבלנו מייל שההחלטה של הרשות היא שונה.

ניסן סלומינסקי: אני הבנתי שהיה דיון, ולא הגיעו להסכמות אז חשבו ללכת בכיוון כזה - -

<גיל סלומון: ואחר כך היה דיון נוסף בלעדינו.

ניסן סלומינסקי: לא היה דיון, ראו את המשקלים.

<גיל סלומון: בשעה 10:00 הייתה החלטה, ובשעה 15:00 הייתה החלטה אחרת.

<קריאה: לא היה דיון נוסף.

<גיל סלומון: אז מה היה?

ניסן סלומינסקי: ראו את המשקלים של כל גוף.

<גיל סלומון: אף אחד לא דיבר אתנו.

ניסן סלומינסקי: לא צריך לדבר איתכם.

ניסן סלומינסקי: נניח אם אתם 20% והאחרים 80%, אז באופן טבעי מסתכלים על 80% - -

<גיל סלומון: שייתנו לנו הזדמנות להגיב.

ניסן סלומינסקי: אני מעלה להצבעה את הנושא.

ניסן סלומינסקי: מי בעד לאשר את התקנה שהעלות תהיה 3 שקלים על הכול – בין אם זה עיקול סרק ובין אם זה עיקול מניב?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד התקנות – רוב

ניסן סלומינסקי: נמנעים – אין

ניסן סלומינסקי: התקנות אושרו פה-אחד.

אלעזר שטרן: יש לנו סט נוסף שהן תקנות התאמה – תקנות של קביעת הוצאות מרביות – שגם עליו צריך להצביע.

אלעזר שטרן: זה פשוט תיקון התאמה.

ניסן סלומינסקי: מי בעד לאשר את הסט השני של התקנות?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד התקנות – רוב

ניסן סלומינסקי: נמנעים – אין

ניסן סלומינסקי: התקנות אושרו פה-אחד.

ניסן סלומינסקי: אני רוצה לחזור ולומר ששמענו את גילוי הדעת לגבי מה שנקבע על 7 שקלים.

ניסן סלומינסקי: רק בגלל שהשר לא נמצא לא יכולנו להביא כבר עכשיו את התקנה ולאשר אותה, אבל השאיפה שלנו מאחר שקיבלנו עכשיו החלטה ליישר לשלושה שקלים אז גם שם ניישר את זה לשלושה שקלים.

ניסן סלומינסקי: זה גילוי דעת, וברגע שזה יגיע אנחנו נקיים דיון נוסף ונלך לכיוון הזה.

<גיל סלומון: יש עוד סוגיה.

ניסן סלומינסקי: גיל, רק להביע תנחומים.

ניסן סלומינסקי: סך הכול התברר - -

<גיל סלומון: בסדר

ניסן סלומינסקי: עשינו בדיקה, וההבדלים לא גדולים כל כך.

ניסן סלומינסקי: אם לעומת הבנקים ההבדלים בין השיטה הזאת לזאת הם זניחים כספית אז בטח גם אצלכם זה כך.

ניסן סלומינסקי: השיטה בסוף היא הפשוטה יותר.

<גיל סלומון: הביקורת שלי זה על ההליך שלא היינו חלק ממנו.

ניסן סלומינסקי: מאה אחוז.

ניסן סלומינסקי: אז היית צריך להצביע בעד מתוך מחאה.

<גיל סלומון: זה מה שעשיתי.

<ענת הר אבן: היה דיון - -

<גיל סלומון: לא היה דיון.

ניסן סלומינסקי: לא, לא, רבותי.

<גיל סלומון: על 3 שקלים לא היה דיון.

<קריאות: - - -

ניסן סלומינסקי: רבותי, לא, לא.

ניסן סלומינסקי: כל זמן שאתם בחדר הזה אז דברי חכמים בנחת נשמעים.

ניסן סלומינסקי: תצאו מהחדר הזה – סיפור אחר.

ניסן סלומינסקי: כן, אדוני, רצית לומר משהו?

<רפי רוס: אני מאיגוד הבנקים.

<רפי רוס: בעניין היערכות של שלושה חודשים ושישה חודשים יש לנו בעיה טכנית לגבי השינוי.

<רפי רוס: כי עכשיו כל צד מקבל שינוי – יכול לעלות ויכול לרדת.

<רפי רוס: יש שם עניין שצריכים ביטוחים מקיפים.

<רפי רוס: אנחנו מבקשים להגיד לפרוטוקול שהשינוי בפועל יכול לקחת יותר משלושה חודשים מול השלטון המקומי כי צריך לתאם גם מולם – מבנה הקבצים יצטרך להשתנות, המערכות בבנקים יצטרכו לשנות.

<רפי רוס: זה שינוי לא פשוט.

ניסן סלומינסקי: אז בתקופה הזאת לא תגבו בינתיים שום אגרה כדי שזה יזרז.

ניסן סלומינסקי: זה בסדר.

<גל פרויקט: אנחנו נשלם להם את האגרה לפי התקנות החדשות.

<גל פרויקט: רק תתארגנו.

ניסן סלומינסקי: בסדר, אני צחקתי.

<גל פרויקט: ברשותך, הערה קטנה שמקובלת על כולם: יש פה סעיף 4(ג) של עיגול סכומים.

<גל פרויקט: כולנו, לפחות בצד של הממשלה, השלטון המקומי והבנקים יכולים לוותר על הסעיף הזה.

<גל פרויקט: הוא לא נדרש.

<גל פרויקט: הוא יכול ליצור עיוות מיותר בנקודות קיצון, ולכן אנחנו חושבים שאפשר להסתדר בלעדיו.

<גל פרויקט: אם המדד יעלה למעלה מ-5% אז הסכום יתעדכן.

<גל פרויקט: לא משנה אם זה מעל חצי שקל או פחות מחצי שקל.

<גל פרויקט: זה ייצור עיוות מיותר לכל הכיוונים.

ניסן סלומינסקי: מאחר שהצבענו זה קיים.

ניסן סלומינסקי: השאלה היא אם זה מקובל על כולם, ואפשר להוריד את זה.

ניסן סלומינסקי: מה לעשות?

ניסן סלומינסקי: אני אתיר רביזיה, ושוב נפתח את זה?

<קריאות: מקובל עלינו.

ניסן סלומינסקי: יש כאן סעיף של עיגול סכומים שהוא אומר שהוא מיותר.

אלעזר שטרן: ככל שזה מקובל על כולם, וזה מקובל גם עליכם אז בסדר.

אלעזר שטרן: נוריד את זה מהנוסח רק אם זה בהסכמה מלאה.

ניסן סלומינסקי: זה בהסכמה מלאה?

ניסן סלומינסקי: אני ממשרד האוצר.

ניסן סלומינסקי: מה שחשוב לנו זה לשנות את המדד מדצמבר 2016 שזה פחות רלוונטי לדצמבר 2017.

ניסן סלומינסקי: יש פה שנה של מדד שהיא לא אפקטיבית.

ניסן סלומינסקי: ואז אנחנו בעד השינוי שהצעת להוריד.

<גל פרויקט: בסדר.

ניסן סלומינסקי: אם כך זה מקובל על כולם אז נעשה את זה גם.

ניסן סלומינסקי: שיהיה לכולנו חודש מנחם אב טוב.

ניסן סלומינסקי: שיהיו לנו רק בשורות טובות גם בחודש הזה, ושיהיה לכולם בהצלחה.

ניסן סלומינסקי: כנראה, נתראה בזמן הקרוב כדי לסיים את ההליך בנושא של 7 שקלים.